Formar-te Espai de Futur » Curs Online Preparació Part Específica Tècnic Superior en Gestió A1 de l’Ajuntament de Barcelona (Torn Lliure)\nCurs Online Preparació Part Específica Tècnic Superior en Gestió A1 de l’Ajuntament de Barcelona (Torn Lliure)\nCurs Online Preparació Part Específica Tècnic Superior en Gestió A1 de l'Ajuntament de Barcelona\nEne 11, 2021 - Jul 31, 2021\nHas pensat mai en ser funcionari/a de l’administració pública? Amb aquest curs et formem amb els coneixements necessaris de la part específica del cos de Gestió subgrup A1 de l’Ajuntament de Barcelona. Vols aconseguir aquesta preparació de la part específica? Aquest és el teu curs!\n2n Pagament: abans 28 de febrer del 2021\n3er Pagament: abans 30 d’abril del 2021\n8. El procediment administratiu: iniciació, ordenació, instrucció, i terminació. Còmputs de terminis. El silenci administratiu. Els recursos administratius: concepte i classes. Els mitjans electrònics aplicats al procediment administratiu comú.\n21. Tipus de contractes del sector públic. Contractes subjectes a regulació harmonitzada. Contractes privats.\n22. Els òrgans competents en matèria de contractació: òrgans de contractació, d’assistència i consultius. Publicitat contractual per mitjans electrònics, informàtics i telemàtics. El perfil de contractant\n23. Capacitat i solvència de l’empresari. Classificació. Prohibició de contractar. Successió del contractista\n24. La preparació dels contractes: l’expedient de contractació, els plecs de clàusules administratives i els plecs de prescripcions tècniques.\n25. Objecte, pressupost base de licitació, valor estimat, preu del contracte i la seva revisió. Garanties exigibles en la contractació del sector públic.\n26. Adjudicació dels contractes de les Administracions públiques: normes generals i procediments d’adjudicació.\n27. Efectes dels contractes. Prerrogatives de l’Administració pública en els contractes administratius. Execució dels contractes. Modificació dels contractes. Suspensió i extinció dels contractes. Cessió dels contractes i subcontractació.\n28. La contractació pública sostenible: social, ambiental, d’innovació. Objectius. Contingut i mesures. La contractació pública social a l´Ajuntament de Barcelona.\n29. El pressupost general de les entitats locals: concepte i contingut. Bases d’execució del pressupost. Elaboració i aprovació del pressupost general. La pròrroga pressupostària.\n30. L’estructura pressupostària. Els crèdits del pressupost de despeses: delimitació, situació i nivells de vinculació jurídica. Les modificació de crèdit: classes, concepte, finançament i tramitació.\n31. L’execució del pressupost de despeses i d’ingressos: les seves fases. Els pagaments a justificar. Les bestretes de caixa fixa. Les despeses de caràcter plurianual. La tramitació avançada de despeses. Els projectes de despesa. Les despeses amb finançament afectat. Les desviacions de finançament.\n32. La liquidació del pressupost. Tramitació. Els romanents de crèdit. El resultat pressupostari: concepte, càlcul i ajustaments. El romanent de tresoreria: concepte i càlcul. Anàlisi del romanent de tresoreria per a despeses amb finançament afectat i del romanent de tresoreria per a despeses generals. La consolidació pressupostària.\n33. Estabilitat pressupostària i sostenibilitat financera. Principis generals. Objectius d’estabilitat pressupostària, de deute públic i de la regla de la despesa per a les corporacions locals: establiment i conseqüències associades al seu incompliment. Els plans econòmics-financers: contingut, tramitació i seguiment. Plans d’ajust i de sanejament financer. Subministrament d’informació financera de les entitats locals.\n34. La tresoreria de les entitats locals. Règim jurídic. El principi de la unitat de caixa. Funcions de la tresoreria. Organització. Situació dels fons: la caixa i els comptes bancaris. La realització de pagaments: prelació, procediments i mitjans de pagament. El compliment dels terminis en els pagaments: el període mig de pagament. L’estat de conciliació.\n35. La planificació financera. El pla de tresoreria i el pla de disposició de fons. La rendibilitat d’excedents de tresoreria. Les operacions de tresoreria. El risc de tipus d’interès i de canvi en les operacions financeres.\n36. La comptabilitat financera de les entitats locals i els seus organismes autònoms: els models normal, simplificat i bàsic. Les Instruccions dels models normal i simplificat de comptabilitat local: estructura i contingut. Particularitat del model bàsic.\n37. La comptabilitat de costos. Costos directes i indirectes. Costos fixos, variables i marginals. Metodologia de càlcul per elaborar un sistema de costos: costos directes, costos complets i costos basats en les activitats. Determinació de l’import d’una taxa o d’un preu públic a partir dels costos. Càlcul del punt d’equilibri d’una taxa o preu públic.\n38. El compte general de les entitats locals: contingut, formació, aprovació i retiment. Altra informació a subministrar al ple, als òrgans de gestió, als òrgans de control intern i a altres administracions públiques\n39. El control intern i extern de les entitats locals. La funció interventora. El control financer, control permanent i auditoria pública a les entitats locals. Els òrgans de control extern. La responsabilitat comptable: concepte i règim jurídic.\n40. Les tècniques pressupostàries. Pressupost administratiu, funcional, de caixa i d’execució. El pressupost per programes. El pressupost base zero. Classificació de les despeses públiques: efectius limitatius.\n41. Els recursos de les hisendes locals. Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d’impugnació dels actes d’imposició i ordenació de tributs. L’establiment de recursos no tributaris.\n42. La gestió, inspecció i recaptació dels recursos de les hisendes locals. La revisió en via administrativa dels actes de gestió tributària dictats per les entitats locals. La gestió i recaptació de recursos per compte d’altres ens públics\n43. L’impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritament i període impositiu. Gestió cadastral. Gestió tributària. Inspecció cadastral.\n44. L’impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Meritament i període impositiu. Gestió censal i gestió tributària. El recàrrec provincial. L’impost sobre construccions, instal·lacions i obres.\n45. L’impost sobre vehicles de tracció mecànica. L’impost sobre l’increment de valor dels terrenys de naturalesa urbana. Taxes i preus públics. Principals diferències. Les contribucions especials.\n46. La participació de municipis i províncies en les tributs de l’Estat i de les Comunitats Autònomes. Criteris de distribució i regles d’evolució. Règims especials. La cooperació econòmica de l’Estat i de les Comunitats Autònomes a les inversions de les entitats locals els fons de la Unió Europea per a entitats locals.\n47. L’activitat subvencional (I): normativa reguladora. Concepte. Subvencions. Ajuts. Transferències. Principis generals. Elements objectius i subjectius.\n48. L’activitat subvencional (II): el procediment subvencional. Concessió. Les bases reguladores i la convocatòria.\n49. L’activitat subvencional (III): la justificació. El procediment pressupostari. El reintegrament. Les infraccions i les sancions.\n50. El crèdit local. Classes d’operacions de crèdit. Naturalesa jurídica dels contractes: tramitació. Les operacions de crèdit a llarg termini: finalitat i durada, competència i límits i requisits per a la concertació de les operacions. Les operacions de crèdit a curt termini: requisits i condicions. La concessió d’avals per les entitats locals.\n51. Les relacions laborals. Sistemes de representació i participació en l’Administració pública. Normativa vigent sobre òrgans de representació, determinació de les condicions de treball i participació del personal al servei de les administracions públiques. Els pactes i els acords amb les organitzacions sindicals.\n52. El dret del treball. Naturalesa i caràcter. Principis fonamentals que l’inspiren. jurisdicció laboral. Fonts del dret del treball. Disposicions legals i reglamentàries. L’Estatut dels treballadors: estructura i contingut. Els convenis col·lectius. La voluntat de les parts. El costum laboral.\n53. El contracte de treball: concepte, subjectes i forma. El contingut del contracte de treball. Modificació, suspensió i extinció del contracte de treball. La causalitat en el contracte de treball. Modalitats de contracte.\n54. El sistema espanyol de la Seguretat Social. La Llei de bases. Principis informadors. El text refós de la Llei general de la Seguretat Social: Estructura i contingut. Afiliació i cotització. Acció protectora. Contingències i prestacions.\n55. Llei 31/1995, de 8 de novembre, de prevenció de riscos laborals: objecte, àmbit d’aplicació i definicions. Política en matèria de prevenció de riscos per protegir la seguretat i la salut en el treball. Drets i obligacions. Consulta i participació del personal.\n56. Reial decret 39/1997, de 17 de gener, pel qual s’aprova el Reglament dels serveis de prevenció: disposicions generals. Avaluació dels riscos. La planificació de l’activitat preventiva. L’organització de recursos per a les activitats preventives. Auditories.\n57. Coordinació d’activitats empresarials. Normativa específica aplicable. Supòsits de concurrència de treballadors de diverses empreses en un mateix centre de treball. Mitjans de coordinació. Drets dels representants dels treballadors.\n58. Condicions generals de seguretat i salut en els llocs de treball. Ordre, neteja i manteniment. Condicions ambientals. Serveis higiènics i locals de descans. Locals de primers auxilis. Normativa aplicable.\n59. Relacions interorganitzatives i polítiques públiques. Actors, interessos i poder. Requeriments per a la formulació d’una política pública: estratègia, objectius, indicadors i sistema de seguiment. Concepte de resultat: impacte i efectivitat, qualitats que el defineixen. Assignació de recursos.\n60. Avaluació de polítiques públiques. Tipologia d’avaluacions. Avaluació ex ante, intermèdia i ex post. Metodologia qualitativa en l’avaluació de les polítiques públiques.\n61. Avaluació econòmica de polítiques públiques. Mecanismes i tècniques. Anàlisi cost-benefici. Fonaments de l’avaluació de projectes. Costos, beneficis, taxes de descompte i regles de decisió. Els aspectes distributius en la selecció de projectes. Eficiència, eficàcia i cost-efectivitat d’un programa de despesa.\n62. Qualitat dels serveis públics. Sistemes de gestió de la qualitat enfocats a la millora del procés i a la productivitat. Sistemes de gestió de la qualitat enfocats a l’organització. Les normes ISO. El model EFQM. El model CAF.\n63. Les Cartes de serveis. Metodologia d’elaboració de cartes de serveis. Construcció i anàlisi d’indicadors. Tipologia de mesures. Validació d’indicadors. Les Cartes de serveis de l’Ajuntament de Barcelona.\n64. Teoria de l’organització aplicada a l’Administració Pública. Els elements bàsics de les estructures administratives. Les cultures organitzatives. Col·laboració i conflicte en les organitzacions públiques.\n65. La direcció en l’organització. Tipus de direcció. La direcció per objectius. Els quadres de comandament.\n66. La presa de decisions. L’anàlisi de problemes. L’anàlisi de solucions. Diagrama de Pareto. Diagrama de flux. Diagrama de causa-efecte. Diagrama DAFO.\n67. Projectes: concepte, classes i principis bàsics. Organització i planificació de projectes. Diagrama de Gantt. Funcions i responsabilitats. Planificació i gestió de recursos. Anàlisi de viabilitat.\n68. Indicadors. Construcció i anàlisi d’indicadors. Tipologia d’indicadors i mesures. L’indicador com a eina de planificació.\n69. Els processos per a la producció de serveis. Disseny de processos. Simplificació i millora de processos. Descripció i representació gràfica del procés. Gestió per objectius: la determinació dels objectius.\n70. La Comunicació institucional i el màrqueting de serveis públics. Especificitat de la comunicació a les organitzacions públiques. El Plans de Comunicació a les administracions públiques.\n71. Organització municipal. Estructura política i estructura gerencial La descentralització territorial (districtes) i funcional (organismes i instituts) a l’Ajuntament de Barcelona\n72. Estructura econòmica i social de Barcelona: evolució demogràfica. Moviments naturals. Migracions. Estratificació social. L’economia de la ciutat: evolució de l’activitat econòmica. Situació actual: principals indicadors


“MATEMÀTIQUES, SUBSTANTIU FEMENÍ I PLURAL” - Agenda - Dones en Xarxa\nEl dia 14 de febrer, en la celebració del dia dedicat a la promoció de la presència femenina a la ciència i tecnología, la Barcelona Graduate School of Mathematics (BGSMath) torna per segon any consecutiu a dedicar-hi una jornada especial a l’Institut d’Estudis Catalans (IEC), amb la col·laboració de la Societat Catalana de Matemàtiques.\nEnguany, estarà centrada en posar en relleu el paper de les dones en la història les matemàtiques, on el paper de la dona ha quedat relegat a un segon pla amb un estereotip en el sector que desfavoreix l’apoderament de les noies a realitzar estudis en aquest àmbit. Durant tot el matí hi participarán estudiants d’institut, batxillerat i universitat, que tindran l’oportunitat de jugar a quatre tallers dissenyats per l’ocasió sobre fractals, nombres aleatoris, evolució i fins i tot, mitjançant l’anomenat problema del viatjant, sobre com guanyar un milió de dòlars. Aquí més informacions sobre el dia i com apuntar-s’hi.\nA les jornades intervindrà la professora de la Universidad del País Vasco-Euskal Herriko Unibertsitatea (Càtedra de Cultura Científica) i divulgadora Marta Macho, per fer un retrat de les Matemàtiques més destacades i la forma en la què tractem als infants a l’hora de decidir la seva trajectòria. Tanmateix presentarà en primícia el nou llibre, que ella va coordinar, Mujeres matemáticas – Trece matemáticas, trece espejos (RSME, 2019). Escrit per 15 autors/es, recull la biografía de 13 dones matematiques de diferents nacionalitats i èpoques, sugerint activitats per a professors/es de Matemàtiques. Com per exemple Caroline Herschel que va treballar a l’ombra del seu en la creació dels telescopis i observacions astronòmiques, Florence Nitghtingale, notable estadista i precursora en la representació visual de la informació i Ada Lovelace la primera programadora de la Historia.\nPosteriorment, l’intercanvi entre la jove matemàtica youtuber i blogger portuguesa Inês Guimarães Mathgurl a youtube i la física Margarita García Pérez del centre de recerca, l’Instituto de Física Teoríca (IFT), s’enfocarà en com apropar a un públic més jove.\nPosteriorment, la taula de referents matemàtiques Marta Casanellas (expresidenta de la Comisión Mujeres y Matemáticas de la Real Sociedad Española de Matemática RSME, professora de la UPC), Dolors Herbera (UAB), Eva Miranda (UPC), Helena Ramalhinho (UPF), Núria Fagella (UB) i la mateixa Marta Macho debatran sobre les barreres que es troba més de la meitat del món universitari a l’hora d’accedir als nivells més elevats de l’acadèmia i de la recerca i sobre els reptes de la inclusió. Les investigadores seran moderades per a la periodista i redactora en cap de l’Agencia SINC Pampa García Molina.\nFinalment, el monologuista i matemàtic de la UPC Juan Margalef amb l’ajuda de la il·lustradora científica Miriam Rivera, tancarà l’acte amb un monòleg, sobre les dones matemàtiques.


Provocació a Sánchez durant la intervenció de la diputada de Bildu - Regió7\nProvocació a Sánchez durant la intervenció de la diputada de Bildu\nLa dreta recrimina al líder del PSOE que necessiti l'abstenció del grup basc per a la votació de demà\nTot va començar amb un somriure a mitges, una mica displicent, que va recórrer la bancada de Vox, Cs i sobretot del PP. La segona jornada del debat d'investidura no havia començat, la portaveu de Bildu, Mertxe Aizpurua, encara no havia pujat a la tribuna d'oradors del Congrés i el somriure ja hi era. Però quan Aizpurua va començar a parlar, transmetent els postulats habituals de la formació abertzale, l'hemicicle es va omplir de fang i va portar la bronca parlamentària un pas més enllà, amb tota la dreta interrompent gairebé cadascuna de les frases de la diputada basca, recordant sense pausa els 850 morts a mans d'ETA i sobretot recriminant a Pedro Sánchez que necessiti l'abstenció de Bildu per ser reelegit.\nEls abertzales van tornar al Congrés el 2011, i fins ara hi havien pogut intervenir sense més problemes, però tot és diferent aquesta vegada. El seu aval a la coalició entre el PSOE i Unides Podem és massa sucós perquè la dreta, bolcada com està a proclamar la Fi d'Espanya, ho deixés escapar. Així que els seus tres partits integrants es van dedicar a rebentar la sessió.\nAlguns, però, van optar per no participar-hi. Santiago Abascal, el líder de Vox, amenaçat per ETA quan era un dirigent del PP basc, i dos diputats del partit d'ultradreta que són víctimes de la banda, Francisco José Alcaraz i Antonio Salvá, es van absentar durant el torn d'Aizpurua. D'altres, com Adolfo Suárez, del PP, van preferir donar-li teatralment l'esquena a la dirigent de Bildu.\nLa resta de membres del PP, Vox i Cs, als quals Sánchez va anomenar la «coalició de l'Apocalipsi», es van dedicar a interrompre.\n«Sense els nostres vots, sense atendre les demandes de les nostres nacions, no hi ha ni hi haurà governs de progrés», va dir Aizpurua. Crits de «això és així!», «que trist!» i «quina vergonya», juntament amb una pregunta adreçada a Sánchez: «Ho veus, ho veus?».\nNous crits de «quina vergonya!». Casado, molt més actiu que Inés Arrimadas en aquesta batalla, i sense haver de competir amb Abascal, va fer el signe de la pistola, en referència a el tret al clatell d'ETA. I finalment, diverses vegades: «Quina vergonya, quina vergonya!».\nEl candidat socialista, amb la seva capacitat per romandre impertèrrit davant els atacs contrastada, va intentar quedar-se fora del que passava al seu voltant, enarborant un discurs sobre Europa i la necessitat del «multilateralisme».


Un positiu de COVID-19 a Vilar de Canes | DiaDia\nInici Maestrat Un positiu de COVID-19 a Vilar de Canes\nUn positiu de COVID-19 a Vilar de Canes\nL’Ajuntament de Vilar de Canes va fer públic ahir a través de les xarxes socials l’existència d’un cas positiu de coronavirus a la localitat. El consistori ha indicat que “la persona afectada es troba bé” i que pròximament es “faran les proves al seu entorn familiar”. Així mateix han enviat paraules de “suport i ànim a la família afectada en nom de tot el poble de Vilar de Canes”.\nDes de l’ajuntament s’ha insistit en la importància d’extremar les mesures de protecció “principalment l’ús de mascaretes, el rentat freqüent de mans, la desinfecció i el distanciament social”.\nD’altra banda, han demanat que no es fomenten a través del WhatsApp i les xarxes socials “rumors i menys nomenant a les persones”, ja que aquest fet aniria contra la intimitat de les persones que recull la Llei de Protecció de Dades. En conseqüència, es demana “atendre única i exclusivament les comunicacions oficials”.\nAixí les coses, han indicat que l’Ajuntament de Vilar de Canes “adoptarà les mesures oportunes per incrementar la salut i seguretat de totes les persones que vivim al poble”.


Vox bloquejarà la investidura andalusa si PP i Cs no atenen les seves demandes - Regió7 :: El Diari de la Catalunya Central\nVox bloquejarà la investidura andalusa si PP i Cs no atenen les seves demandes\nAbascal assegura que no trairà els seus votants i manté la seva petició de retirada de les mesures contra la violència masclista\nEl líder de la formació ultra Vox, Santiago Abascal arxiu/ep\nEl líder de la formació ultra Vox, Santiago Abascal\nEl líder de Vox, Santiago Abascal, va respondre ahir a PP i Cs que mantindrà les seves condicions per facilitar la investidura de Juanma Moreno com a president de la Junta d'Andalusia, que, entre d'altres, passen perquè es retiri del programa pactat entre aquestes dues formacions les mesures d'impuls de la llei andalusa contra la violència de gènere.\nEn un fil des del seu compte de Twitter, Abascal amenaça de bloquejar la investidura a Andalusia si PP i Cs no atenen les seves demandes, i insisteix que Vox vol substituir les «lleis d'ideologia de gènere» perquè «no protegeixen la dona i persegueixen l'home només per ser-ho». En aquest marc, avança noves peticions per fer possible el pacte, adverteix les dues formacions que «el xantatge no els funcionarà» i anuncia que «portarà davant els jutges» els qui han desqualificat la seva formació als mitjans de comunicació. El líder de Vox responia així a les reaccions del PP i de Cs, que dimecres van rebutjar atendre la seva petició i eliminar del programa de govern l'impuls de mesures contra la violència de gènere.\nAbascal acusa ara els dos partits d'haver tancat «un pacte per repartir-se les cadires de la Junta d'Andalusia» i els adverteix que davant la manca de diputats per fer-ho possible «qualsevol persona sensata entén que hauran de negociar amb un altre», és a dir, amb Vox. «Com és lògic, si Cs i PP volen els vots de Vox hauran de seure amb Vox per escoltar el programa electoral que representen els nostres 12 diputats» i «atendre en la justa mesura d'aquests 12 diputats, ni més ni menys, les demandes de 400.000 andalusos».\nAbascal insisteix que la seva formació ha repetit des de la nit electoral que «no serà obstacle per al canvi a Andalusia», però «tampoc serà una estora per a la continuïtat de les mateixes polítiques amb altres sigles, siguin les del PSOE-Podem o les del PP-Cs». «Hem vingut a canviar de polítics i de polítiques», sosté. En aquest punt, es queixa dels insults que al seu entendre ha rebut de les dues formacions que aspiren al seu suport. «Lluny de qualsevol tarannà negociador, Vox només ha rebut insults, menyspreus i l'amenaça permanent de cordons sanitaris, i tant Cs com PP han repetit que el pacte que ells han signat no admet ni el més mínim canvi».\nPer això es pregunta «quin partit votarà el programa d'altres partits que el menystenen, i a més traeix els seus votants?». «Per descomptat, Vox no», conclou abans d'acusar l'entorn de Cs de «manipular» la seva posició «a favor de la llibertat i de la igualtat» i dir que «Vox dona suport a la violència contra les dones».\nCasado demana deixar la violència de gènere fora del debat polític. Arreu


Disseny pàgina web Sant Celoni - La Quadra\nDisseny pàgina web Sant Celoni\nLa Quadra realitza projectes de Disseny pàgina web a mida que s’adapten a la imatge corporativa de l’empresa i de les necessitats que aquesta vol assolir. Al llarg dels anys ja hem desenvolupat projectes web per empreses d’arreu de l’estat en poblacions com Sant Celoni.\nLa Quadra es un estudi de disseny especialitzat en Disseny pàgina web que ja ha realitzat treballs per empreses de Sant Celoni.\nSi està cercant Disseny pàgina web Sant Celoni sàpiga que li podem oferir un servei personalitzat i de qualitat amb el que obtindrà els resultats esperats i probablement millorarem aquests.\nSi desitja tenir més informació sobre Disseny pàgina web Sant Celoni, l’animem a que ens contacti per a poder atendre’l personalment i encantats li explicarem tot allò que creiem que el pot ajudar a fer rentable el seu projecte web.\nEl convidem a que visiti el nostre portafoli perquè conegui alguns dels projectes desenvolupats i també la secció de serveis, on es farà una idea d’alguns dels nostres serveis, de totes maneres, preferim el tracte personal directe, per tant, si ho prefereix podem concretar una visita perquè ens pugui explicar de primera mà que vol aconseguir amb Disseny pàgina web Sant Celoni i li proposarem l’estratègia més adequada per assolir-ho amb èxit.


Cotxe elèctric i ocupació | ¿Tindrem futur?, per José Antonio Bueno\nHi ha temps per adaptar-se al cotxe elèctric, però hi haurà governants matussers que voldran accelerar un canvi que posarà en un compromís el teixit industrial\nDivendres, 29/03/2019 - 23:51\nNingú dubte que el cotxe serà connectat, elèctric i autònom en el futur. Fins i tot ja s’han presentat prototips de cotxes drons voladors i models dissenyats per a la mobilitat urbana a mig camí entre la moto o el patinet i l’utilitari. També sembla que s’estendrà la tendència de compartir-los i acabarem comprant quilòmetres i experiències en lloc de vehicles. Però en el que ningú es mulla és sobre quan aquest paisatge serà el dominant. El canvi serà necessàriament gradual perquè l’immens parc de vehicles en circulació no es pot renovar en un dia.\nEl que sí que estem començant a notar és l’impacte en l’ocupació a Espanya. Amb l’argument, o l’excusa, de canvis tecnològics està començant un lent però inexorable èxode de proveïdors d’automoció del nostre país que, probablement, el succeirà algun tancament de fàbrica d’automòbils. No serà un fenomen sobtat, però el teixit industrial espanyol serà molt diferent del que tenim avui al final de la pròxima dècada.\nUn cotxe elèctric té moltes menys peces que un de mogut per un motor de combustió interna i menys peces impliquen menys feina per produir-les i per muntar-les. Les primeres anàlisis apunten a un 20% menys d’hores de treball per muntar els vehicles, i una reducció superior al 40% de les hores de fabricació de components.\nPer una simple regla de tres prop de 100.000 llocs de treball directes estan en risc al nostre país ja que els fabricants ocupen unes 67.000 persones i els proveïdors 225.000. I la realitat serà pitjor tant perquè molts dels components del futur es faran en noves plantes, i, per tant, més automatitzades, com perquè els fabricants tendiran, com és lògic, a preservar majoritàriament llocs de treball als seus països d’origen, de manera que la reducció afectarà més els països merament productors, com Espanya.\nEl transport i altres llocs de treball indirectes també es veuran afectats, igual com el sector de concessionaris i tallers ja que el cotxe elèctric pràcticament no requereix manteniment preventiu. 45.000 negocis hauran d’ajustar-se, o tancar, impactant un alt percentatge d’unes altres 200.000 persones. I el pitjor encara ha d'arribar perquè quan els cotxes siguin autònoms s’utilitzaran de manera més intensiva i, per tant, se’n fabricaran bastants menys. Avui un cotxe està aturat més del 90% del temps.\nEl futur no és senzill perquè ens enfrontem a una profunda transformació, quan no reconversió, del primer sector industrial espanyol, però hi ha temps per planificar i adaptar-se. Les capacitats de la indústria de l’automòbil poden aplicar-se a molts altres sectors i almenys una part de l’ajustament es podrà absorbir. Però veurem governants amb poca traça que faran tot el possible per accelerar un canvi que posa en un compromís el nostre teixit industrial. Més val que s’ocupin de planificar la transformació industrial, encara ara, del segon productor europeu de vehicles, en lloc de voler fer encara més complex el nostre sistema energètic car i deficitari.\nSeat desenvoluparà a BCN una plataforma per a cotxes elèctrics del grup VW\nTemes: Cotxes elèctrics Cotxes Ocupació


El Comitè dels “100 Cims” posa en marxa un nou concurs - FEEC - Federació d'Entitats Excursionistes de Catalunya\nEl Comitè dels “100 Cims” posa en marxa un nou concurs\nEl Comitè dels “100 Cims” posa en marxa un concurs per afavorir el coneixement dels cims que formen el llistat. Aquest concurs es farà mitjançant la pàgina oficial que el comitè té a Facebook.\nLa dinàmica serà molt senzilla: setmanalment es publicarà una fotografia d’un cim i els participants caldrà que endevinin de quin cim es tracta. La pregunta que es farà variarà en funció de la fotografia. Així es pot preguntar: a quin cim estem?, quin és el cim que anem a pujar?, quin és el cim que es veu al fons de la fotografia? etc.\nCada cim tindrà una puntuació en funció de la dificultat d’identificació i que serà de 3, 2 o 1 punt. Caldrà que els participants siguin ràpids en donar la resposta perquè els punts se’ls emportarà el primer que ho encerti.\nEstà previst que el concurs tingui una durada de 12 setmanes i el guanyador del concurs rebrà un obsequi el dia de la Trobada dels “100 Cims”.\nQUIN CIM ÉS?\nUn petit concurs per conèixer els cims que formen el llistat dels “100 Cims”.\nUn cop per setmana es publicarà la fotografia d’un cim i caldrà que els participants endevinin de quin cim es tracta.\nLes fotografies tindran una puntuació en funció del seu nivell de dificultat que oscil·larà entre l’1 i el 3.\nQuan un participant encerti el cim, el Comitè ho indicarà i ja no es tindran en compte els missatges que puguin arribar amb posterioritat\nEl primer participant que enviï el missatge i encerti el cim tindrà els punts que valgui la fotografia.\nLa durada del concurs serà de 12 setmanes.\nEl guanyador serà qui obtingui més punts.\nEl dia i l’hora en què es penjarà la fotografia, s’anunciarà amb anticipació al Facebook del grup\nEls guanyadors poden ser més d’un si hi ha un empat de punts.\nEl guanyador rebrà un obsequi el dia de la Trobada dels “100 Cims”; la no assistència, tret d’una causa justificada, es considerarà com una renúncia a l’obsequi\nEn cas de conflictes, els membres del Comitè emetran la seva opinió que serà vinculant.


Itinerari per Corea del Sud i Pressupost Motxiller - Fuet i Mate 2022\nItinerari per Corea del Sud\nPost category:Corea del Sud / Hauries de Saber per Àsia\nPost last modified:febrer 26, 2022\nEstem segurs que has arribat aquí de casualitat. Un viatge per Corea del Sud? Les teves amistats et preguntaran que què se t’hi ha perdut a Corea del Sud. I segurament, no sabràs ni que respondre. Però tranquil·litat, que no panda el cúnico, amb el nostre itinerari per Corea, seràs un expert.\nHauries de saber pel teu itinerari per Corea\nAgafa la tenda de campanya.\nPerò tu no ets un viatger com qualsevol altre, tu vols aprendre la cultura de cada país, integrar-te i viure’l. Per això a Fuet i Mate t’hem preparat aquest itinerari per Corea que et permetrà coneixer el país en profunditat i salvant el teu pressupost motxiller. A més a més, tenim preparada una sorpresa per alliberar les teves despeses en allotjament.\nCorea del Sud va ser el nostre cinquè país del viatge llarg per Àsia i el primer on vam acampar, ja que la climatologia era favorable. En aquest itinerari per Corea del Sud, t’ho expliquem tot i aniràs trobant enllaços a entrades particulars on, encara, t’expliquem més trucs motxillers perquè et puguis fer la teva guia per Corea del Sud a medida.\nTot el que necessites pel teu itinerari per Corea del Sud\nA Corea parlen coreà, un idioma de laboratori. Fou el rei Sejong, de la dinastia Joseon, qui va inventar el sistema d’escriptura coreà, el hangul. La seva idea era facilitar i millorar les limitacions que tenien amb l’adopció dels caràcters xinesos.\nMalgrat que pronunciar-lo sigui difícil i que haguem d’aprendre el vocabulari, té una avantatja davant del xinès i del japonès i és que en el coreà, cada símbol correspon a una o dues lletres com a molt (enlloc de paraules senceres). Per tant, encara que no sapiguem que diem, el podem passar al nostre alfabet i llegir.\nNo cal alarmar-se ja que pels transports i a les grans ciutats està tot traduït a l’anglès. Així que l’idioma no serà un impediment pel teu itinerari per Corea. Els coreans joves parlen l’anglès amb la mateixa freqüència que els catalans joves, o sigui que a vegades costa trobar algú amb el qual parlar.\nRequisits d’entrada a Corea del Sud\nPer entrar al país no necessitem visa ni els catalans ni els argentins. Els catalans tenim 90 dies però els argentins només 30. Hem de destacar que el tràmit d’entrada de l’aduana de Busan és rapidíssim.\nAmb 30 dies tens temps per fer-te una idea del país. La teva despesa màxima serà el transport, però el dit funciona molt bé (ja t’ho explicarem) així que aprofita al màxim el teu vista i gaudeix del teu itinerari per Corea del Sud.\nPunts d’entrada a Corea del Sud\nPer entrar o sortir del país segurament, si es per aire ho feu per l’aeroport de Seül. Aquí hi arriba el metro, així que cap problema, per uns 4250₩ (+500₩ de dipòsit que al sortir us retornen) podeu plantar-vos a la capital.\nSi voleu accedir o marxar per aigua, el port de Busan és el més recomanat.\nJa has llegit que ens va passar al ferri d’entrada a Busan?\nL’experiència del ferri de Corea a Japó és excepcional, a més a més, a l’entrada et deixem un truc i potser tens sort i et trobes al Mr.Lee.\nSi viatges a Corea del Sud no és obligatori tenir una assegurança de viatges per poder entrar al país. De fet, nosaltres no en portàvem i vam tenir la sort que no ens va passar res. Així que portar-la o no, depen de tu i sobretot del tipus de viatge que tinguis intenció de fer.\nEt deixem un enllaç on tindràs un 5% de descompte si compres qualsevol de les assegurances de IATI Seguros. Nosaltres ens emportem una comissió, et diem la veritat, però tu un 5% de descompte.\nCompra l’assegurança que et vagi millor, el dia que vulguis, a través d’aquest enllaç i tindràs un 5% de descompte i nosaltres una ajuda extra.\nLa moneda local es el won que al juny del 2017 estava a 1000 wons el dolar. Hi ha bitllets i monedes i per canviar no vam tenir cap problema en cap banc.\nA l’hora de pagar, tampoc tindràs cap problema, així que el punt de la divisa no serà un problema pel teu itinerari per Corea del Sud.\nL’elctricitat és de 220V i els endolls o són redons com els catalans o plans com els argentins, així que millor portar un adaptador. A algunes estacions d’autobus i als McDonald’s es pot carregar.\nNosaltres sempre vam beure aigua de l’aixeta, menys a Busan. Però si teniu dubtes bebeu de les fonts públiques que trobareu per les ciutats.\nL’aigua embotellada de dos litres costa 1000₩ a les botigues o 580₩ si trobeu un super.\nCom moure’t per Corea del Sud\nPer moure’t per Corea ho pots fer amb tren o autocar, que és més barat. Però el que funciona molt bé es fer autoestop.\nFer autoestop per Corea és un èxit garantitizat\nNosaltres vam alternar l’autoestop amb els autobusos, però ens vam trobar una parella, que estava fent tot el viatge amb autoestop i ens van explicar que perfecte, un dels països més fàcils per fer-ho.\nPer recórrer les ciutats, la millor opció és caminar, ja que els autobusos urbans ronden els 1000 won.\nLes comoditats del vostre itinerari per Corea del Sud\nPel que respecta als banys no hi ha problema. Sempre trobareu banys públics i gratuïts i la majoria de vegades amb paper.\nA Corea serà, possiblement, el país on tidreu menys problemes per aconseguir internet. Al metro, a les botigues, als restaurants de menjar ràpid, etc. Sensillament connectes la xarxa i a navegar i volar ja que a part de ser lliure és molt ràpid.\nAixò és una avantatja perquè no et cal portar res reservat d’antel·lació i així pots anar adaptant el teu viatge i el teu itinerari per Corea del Sud segons les necessitats del moment.\nGastronomia de Corea del Sud\nEl menjar és relativament econòmic, si no et mous amb pressupost motxiller. Una persona pot menjar per entre 5 i 7€. Lo bo dels restaurants és que tens aigua gratis i a cada plat l’acompanya un seguit de platets amb verdures i mongetes, també gratis.\nQuè menjar a Corea del Sud.\nAquí també trobareu Convenient Stores, com al Japó, tot i que el que venen es lleugerament diferent. De tota manera, la part que ens interessa, l’aigua calenta pels noodles o pels tes, també la podreu aconseguir gratuïtament. A Corea mengen amb palets d’aulumini i cullera.\nAra, 2022, la gastronomia de Corea del Sud s’està posant de moda amb plats com el Bibimbap d’estrella principal. Però quan nosaltres hi vam anar, no teníem idea del que es menjava al país. Per sort, menjar a Corea del Sud és un festival, hi ha mil plats i receptes diferents per gaudir amb els 5 sentits de la gastronomia local.\nL’allotjament a Corea del Sud\nEn tot viatge hi ha tres punts claus de despeses: el transport, el menjar i l’allotjament. Si ja hem dit que es pot viatjar fent dit i que el menjar és relativament econòmic, queda com a caco del pressupost l’allotjament. Si bé és cert que domir a Corea és car, us creieu si us diem que mai vam pagar per dormir? I si afegim que no sempre vam fer Couchsurfing…\nLa solució és ben fàcil: acampar.\nCom que no volem que patiu i volem que tingueu el millor pressupost motxiller i que pugueu fer l’itinerari per Corea que us agradi, us expliquem els nostres secrets a Corea dormir sense pagar.\nMai vam tenir cap problema i va ser el punt de partida per la resta del viatge.\nPer entendre una mica més del país hi ha molts museu d’història que són gratis sobretot a Seül. Des de Fuet i Mate us hem preparat un Breu Resum d’Història de Corea.\nMés informació pel teu itinerari per Corea del Sud\nWebs amigues que ens ajudaran durant el viatge:\nVisitkorea: és l’equivalent al Japanguide però no tant xulo.\nEl nostre itinerari per Corea del Sud\nAra us presentem el nostre itinerari per Corea del Sud i a més a més, us volem donar un consell:\nSalteu-vos les coves de Danyang, el preu exageradament alt fan que no valgui la pena desplaçar-se fins allí.\nBusan amb un dia, si no es vol fer platja, n’hi ha prou.\nLa resta de ciutats que vam estar, formen part de la ruta típica per Corea del Sud, així que us les recomanem totes.\nLa nostra ruta per Corea (2 setmanes + 2 setmanes a Seül): Busan-Gyeongju-Jinju-Gwangju-Jeonju-Danyang-Dongahe-Sokcho-Seül.\nLes Despeses del nostre itinerari per Corea del Sud\nBusan (2 nits, 1 dia. Ideal 2 dies)\nEntrar:per mar des del Japó\nDormir: 4000₩ habitació compartida. Però en realitat no hi vam dormir. L’oferta la vam trobar per Booking.com. El primer dia vam tenir una preciosa Història per Dormir tranquils i la segona nit la vam dormir a un McDonald’s 24h.\nMenjar: 2.000 ₩ per persona i dia. Sopa de noodles al bar del supermercat i noodles ràpids. 2 dòlars.\nTransport urbà: metro per 1400₩.\nGyeongju (2 dies, 1 nit. Ideal 2 dies)\nEntrar: Anar de Busan a Gyeongju amb auobus per 4800₩.\nDormir: acampar gratis però guardamotxilles 2000₩, al cafè de l’estació d’autocars.\nMenjar: 2.200 ₩ per persona i dia. Noodles ràpids. Poc més de 2 dòlars.\nEntrades turístiques: entrada al parc de les tombes per 2000₩\nJinju (unes hores)\nEntrar: Anar de Gyeongju a Jinju amb un autobus 11400₩.\nEntrades turístiques: Fortalesa per 2000₩\nGwangju (3 nits, 2 dies. Ideal 2 dies)\nEntrar: Anar de Jinju a Gwangju amb autobus 14900₩.\nDormir: casa particular. Una opció molt recomanable és Gwangju Backpackers\nMenjar: supermercat i cuinar a casa. En total 3700₩ per persona i dia, uns 3,7 dòlars americans.\nTransport urbà: Autobus per 1400₩.\nJeonju (1 dia 1 nit)\nEntrar: Anar de Gwangju a Jeonju: autobus 6600₩.\nDormir: acampar però guardamotxilles: 4000 dues motxilles grans.\nMenjar: 6000₩ el plat de bibimbap a compartir entre dos.\nCheongju ( 1 nit. No cal anar-hi)\nAnar de Jeonju a Cheongju: autobus 15300₩.\nDanyang (unes hores)\nAnar a Danyang: autoestop.\nDormir: es pot visitar amb unes hores\nEntrades turístiques: Coves: 11000₩\nDonghae (2 nits, un dia. 1 dia si voleu platja)\nEntrar: Anar de Danyang a Donghae:amb tren 2600₩ i després 10000₩.\nDormir: estació de trens i acampar a l’estacionament del costat.\nMenjar: 5.000₩ a un bufet lliure del costat de l’estació de trens.\nYang Yang (unes hores, és platja)\nEntrar anar de Donghae a Yang Yang: autostop.\nDormir: unes hores\nMenjar: noodles ràpids\nSokcho (2 dies i una nit. Ideal 2 dies)\nAnar de Yang Yang a Sokcho: autoestop.\nMenjar: 7.000₩ per un calamar farcit.\nTransport urbà: Autobus fins al parc nacional: 1200₩ (a la tornada és fàcil fer autoestop).\nEntrades turístiques: Entrada al parc Seoraksan :3500₩\nGuardamotxilles al parc: amagar-les pel bosc perquè a Informació us demanaran 3500₩ per motxilla.\nSeül (16 dies, ideal 3 dies)\nDe Sokcho a Seül: autobus 18100₩.\nDormir: treballar a canvi d’esmorzar i allotjament.\nMenjar: comprar en un supermercat i cuinar a casa, 25 dòlars per 14 dies per persona, és a dir, a gairebé 2 dòlars per persona i dia.\nTransport urbà: Metro cap a l’aeroport: 4250₩.\nT’ha quedat algun dubte sobre l’itinerari per Corea?\nHi has estat? Què t’ha semblat? Explica’ns quants dies, quina ruta i quin pressupost vas gastar, deixant-nos un comentari.\nXina amb pressupost motxiller


Trencant fronteres territorials i sexuals | Directa\nTrencant fronteres territorials i sexuals\nOrganitzacions com SICAR o l’Instituto para las Mujeres en la Migración denuncien i combaten l’impacte de fronteres i murs en la sexualització de dones migrades de Mèxic i Catalunya\nQuan fem d’allò desconegut una amenaça cap als nostres valors, a més de quelcom exòtic, és molt més fàcil exercir-hi la força. Aquesta podria ser una de les causes que provoquen que el 60% de les dones migrants pateixin violència quan travessen la frontera entre Mèxic i els Estats Units, segons les últimes dades d’Amnistia Internacional, publicades l’any 2014. Segons Anna Casaglia, investigadora experta en l’anàlisi de fronteres i conflicte, “la migració no és un acte de violència, sinó el resultat de l’existència de les fronteres. La violència és la frontera en si mateixa”. Respecte a aquesta doble violència, afegeix que, “si et vols moure però l’única manera que tens és a partir d’un sistema il·legal, probablement et converteixes en una víctima”, remarca l’experta.\nIl·lustració per a la investigació de CEAR-Euskadi: ‘Refugiadas: la trata con fines de explotación sexual en el contexto de cierre y militarización de fronteras’ / SEÑORA MILTON\nTot i que és molt difícil encertar la xifra, l’Organització Internacional del Treball (OIT) estima que 21 milions de persones són víctimes d’explotació laboral i tràfic arreu del món. La meitat són dones i nenes. Segons l’OIT, l’afer genera prop de 136.000 milions d’euros a l’any en beneficis il·legals, i ja és el segon negoci més lucratiu del món.\nRosa Cendón, coordinadora a Catalunya del Programa d’atenció integral a dones víctimes de tràfic de persones (SICAR) afirma que, “a diferència dels homes –que són captats per convertir-se en delinqüents i perpetrar el contraban de persones, un fet que dificulta l’extinció del fenomen– a les dones i les nenes els afecta de forma diferent la violència que puguen enfrontar en travessar una frontera, ja que són més vulnerables a l’explotació sexual”.\nNo només separen territoris\nAls estudis elaborats sobre separacions territorials a finals dels anys 90, just després de la caiguda del mur de Berlín (9 de novembre de 1989), hi havia la creença d’apostar per un món globalitzat sense fronteres. Aquesta hipòtesi va quedar en una il·lusió ràpidament, ja que els anys següents es van construir nombrosos murs de separació i tanques frontereres com la de Mèxic i els Estats Units (1993), la tanca de Ceuta i Melilla (1996) o la muralla israeliana de Cisjordània (2002).\nAmb la intenció de reconceptualitzar les fronteres i deixar de parlar-ne com si fossin línies a la sorra, es va començar a considerar com aquests murs afectaven el dia a dia de les persones. “La seguretat i el control eren crucials, però també altres assumptes que són molt importants en la construcció dels imaginaris relacionats de la nostra identitat en vers la de l’altra”, remarca Casaglia. I afegeix que “la frontera és a tot arreu, no és només allò que intentes creuar”. Per això, “algunes representacions de la frontera poden incidir encara més en aquest discurs del ‘nosaltres contra ells’, així com en el poder exercit a la frontera mateixa”, conclou la investigadora.\nPornografia a la frontera entre Mèxic i els Estats Units\nLa sexualització de les dones migrants ha arribat fins al punt que hi ha pornografia sobre dones llatines que són violades per la patrulla de la frontera dels EUA mentre intenten creuar el mur que separa Mèxic del veí del nord. La trama principal, revela Casaglia, comença amb els agents nord-americans, sempre homes, vigilant la frontera en el desert i atrapant migrants que estan creuant-la il·legalment. “Tots els vídeos representen el mateix tipus de negociació, amb la idea clara d’una frontera amb un paisatge sabàtic, un lloc on no només creues un mur, sinó que creues els teus propis límits”, afirma. Puntualitza que aquestes peces audiovisuals, difoses principalment per la productora Mofos, tendeixen a l’orientalisme de l’altre, concepte definit per l’activista palestí-nord-americà Edward Said, que consisteix en una sèrie de falsos prejudicis de les actituds occidentals respecte a l’orient.\nExisteix pornografia sobre dones llatines que són violades per la patrulla de frontera dels EUA\n“La hipersexualització de les dones llatines en aquestes pel·lícules és quelcom habitual i també típic en l’orientalització de l’altre, ja que se l’entén com a ‘una cosa salvatge’”, apunta Casaglia. “Sempre estan contentes de tenir sexe al final perquè, al cap i a la fi, són mexicanes i –segons la lògica dels vídeos– estan sobresexualitzades”, opina. El paper de la relació de gènere i origen en aquesta pornografia és bastant evident per a la investigadora. “Són homes blancs dominant dones llatines. Amb la primera lectura ja és bastant fàcil veure el patró de representació dels EUA en la relació geopolítica amb el seu veí del sud i els seus habitants”, conclou.\nL’enèsima guerra de Mèxic\nMèxic va deixar de ser un país de trànsit per convertir-se en un país d’acollida per a nouvingudes, ja que va passar de rebre 3.424 sol·licitants de refugi l’any 2015 a 8.781 l’any 2016. Aquest fet va provocar un augment d’un 154,6 % de les peticions de refugi, segons la Comissió Mexicana d’Ajuda als Refugiats. Amb l’arribada de Donald Trump a la Casa Blanca, les detencions dins dels EUA han augmentat un 40 %, una política que afecta les persones que hi viuen de forma irregular des de fa anys.\nL’estat centreamericà és, tanmateix, el segon país més violent del món, després de Síria, amb un total de 23.000 morts reportades l’any 2016, segons l’informe de l’Institut Internacional d’Estudis Estratègics (IISS), que analitza cada any les dimensions dels principals conflictes armats i hi comptabilitza les morts.\nEl Salvador és el país amb més feminicidis de l’Amèrica Llatina, 524 assassinades l’any 2016\nA El Salvador, un dels països que milers de migrants creuen per arribar als Estats Units o Mèxic, van assassinar 524 dones l’any 2016, fet que implica una de cada 5.000 i el converteix en el país amb més feminicidis d’Amèrica Llatina. Tant a Centreamèrica com a Mèxic la violència està molt normalitzada, i tot que hi ha un fort moviment social en contra de la violència masclista, hi ha molta impunitat.\nLluita de l’Instituto para las Mujeres en la Migración\nDavant d’aquesta tendència, l’Instituto para las Mujeres en la Migración (IMUMI) ajuda les dones migrants a resoldre problemes que els governs no afronten.\nFamílies retingudes per la policia de frontera de Mèxic\nLa fundadora d’IMUMI, Gretchen Kuhner, ens explica que “les dones amb les quals hem pogut parlar no denuncien les seves vulneracions per por a ser deportades”. Kuhner lamenta que les dones senten que l’Estat no les protegeix: “Hi ha una percepció d’impunitat total; els agents migratoris, la policia municipal, els coyotes –traficants de persones– i el crim organitzat senten que poden exercir violència contra elles i que no els passarà res”. Tot i que des de 2011 només la policia migratòria té autoritat per detenir les persones migrants, aquestes encara pateixen discriminacions per part de les autoritats, ja que accedeixen als autobusos que travessen la frontera i busquen persones que semblen migrants per detenir-les aleatòriament.\nL'Instituto ha desenvolupat la visa humanitària, un document per a víctimes de la violència\nAvui dia, l’Instituto ha desenvolupat mesures que intenten pal·liar aquestes violències i vulneracions. En destaca la visa humanitària, un document que poden demanar les persones que pateixin violència, que la seva vida o integritat es trobi en perill, fet que permet una via més segura per a les persones que volen migrar cap al nord. A més, facilita informació a advocades i ONG entre ambdós països per evitar que els expedients de les persones deportades “caiguin en un abisme”. Aquest institut també informa sobre els seus drets a les migrants i dona pautes i recomanacions als mitjans de comunicació sobre com parlar d’aquesta problemàtica per evitar la revictimització del col·lectiu. Tasca que també du a terme l’organització Taula per Mèxic, formada per persones i entitats que treballen des de Catalunya per la pau i els drets humans al país fronterer amb els EUA.\nL’Aeroport del Prat, via d’entrada\nTot i que l’Estat espanyol sembla estar lluny de les bales, la violència no entén de fronteres. La coordinadora de SICAR, Rosa Cendón, assenyala que l’Aeroport de Barcelona és una finestra d’oportunitats per a la màfia del trànsit de persones.\nL’Aeroport del Prat és la principal via d’arribada de migrants / POP9000\n“S’ha de trencar amb la imatge que les víctimes de tràfic de persones només arriben per via irregular. Un dels punts d’entrada pot ser l’Aeroport del Prat, el de Girona o el de Reus, on hi ha trànsit a escala internacional”. La tendència dels darrers anys, afegeix, és que l’Estat espanyol s’ha convertit en un país de trànsit, ja que els fluxos acostumen a seguir cap a l’Estat francès o Alemanya. A Catalunya les màfies més importants són les regides pels traficants de la Xina, Romania, Albània i Nigèria, tot i que SICAR atén víctimes de més de 30 nacionalitats diferents. Tot i que Cendón insisteix que el tràfic de persones també afecta els homes, com a Bolívia, on els obliguen a treballar forçosament a les mines, “el tràfic sexual afecta sobretot dones i nenes”.\nCoordinació, una arma per posar fi al contraban\nDesprés de molta insistència, les treballadores de SICAR van poder tenir accés a l’Aeroport del Prat, novetat que permet coordinar-se millor amb la Comissaria General d’Estrangeria i Fronteres, unitat del Cos Nacional de Policia espanyola, per tal de detectar possibles víctimes de tràfic de persones. A partir de les entrevistes d’identificació, on són presents membres de SICAR i de la policia, s’envien diferents informes a l’Oficina d’Asil i Refugi, qui ha de determinar si la persona entrevistada és víctima d’explotació o tràfic o no. L’any 2016, de les 131 dones que van contactar amb SICAR, només 30 van superar els criteris requerits.\nSICAR assenyala que l’Aeroport del Prat és una finestra d’oportunitats per a les màfies\nCendón exposa alguna de les causes. “És una situació incòmoda per a algunes dones, perquè moltes han tingut males experiències amb policies. A més, l’entrevista que es du a terme és molt difícil, ja que els agents pregunten dades molt exactes, com ara adreces o números de telèfon”, assevera. Això provoca que moltes es quedin en situació administrativa irregular i que siguin possibles víctimes de tràfic o que, fins i tot, puguin arribar a ser revictimitzades. Per sort, celebra Cendón, la col·laboració entre els diferents serveis públics (policia, hospitals, etc.), alguns consumidors de sexe “que no volen consumir esclavitud” i que denuncien quan veuen que una treballadora sexual podria ser víctima de trata, i la difusió a través de la pàgina web ajuda que cada dia més dones estiguin protegides de les xarxes d’explotació i tràfic de persones.\nTrencant fronteres territorials i sexuals Flattr donate!


» ¡Confia en els teus pressentiments!\n- Visitas totales: 2,568,440\nAlguna vegada has tingut el pressentiment de que si anaves a un esdeveniment en particular, malgrat que estaves cansat/da i malhumorat/da, alguna cosa bona et a succeiria? I quan vas ser-hi vas conèixer al teu futur millor amic/ga, et vas enamorar o senzillament t’ho vas passar genial? O alguna vegada simplement vas pressentir que si passaves per cert carrer alguna cosa dolent passaria, i després et vas assabentar que hi va haver un accident en aquest carrer?\nAquesta és la teva intuïció guiant-te, i la teva intuïció és proporcionada per la Llum. Segons la Kabbalah, existeix una cortina que separa l’àmbit del 1% de l’àmbit del 99%. Aquesta cortina és tot el que ens manté allunyats de la realització total. La intuïció és un mitjà per córrer la cortina cap a un costat.\nObre la cortina el dia d’avui. Confia en els teus pensaments inicials i segueix el teu pressentiment.\nÀngela | 5 abril, 2012 a les 21:47\nestic totalment d´acord. m´ha passat moltes vegades, sobre tot amb les persones. I quan tinc el presentiment d´haver conegut el meu millor amic, així, ha sigut.


Cinema documental local i gratuït | Barcelona Cultura\nGratuït, fins a completar aforament\nBiblioteca Francesca Bonnemaison, cal inscripció prèvia i es fa a través d'aquests enllaços:\nPer a la sessió del 22/10 a les 18h: Singled [Out] + col·loqui amb les directores .\nPer a la sessió del 29/10 a les 18h: Lladres de temps.\nEl cicle de Cinema Lliure a la Biblioteca arriba a la 4a edició amb una programació de documentals produïts a Catalunya, les Balears i Occitània. El cicle d’aquesta tardor tindrà lloc a les biblioteques de Sant Gervasi-Joan Maragall, Xavier Benguerel, Guinardó-Mercè Rodoreda i Francesca Bonnemaison del dilluns 5 al dijous 29 d’octubre. Cada documental es projectarà com a mínim dues vegades en dies diferents perquè tingueu més oportunitats de veure’l.\nEl cicle arranca amb ¿Dónde estás? Les enfants volés el dilluns 5 a la Biblioteca Sant Gervasi-Joan Maragall. El documental de Sandrine Mercier i Juan Gordillo Hidalgo parla sobre els infants robats a Espanya entre el 1939 i el 1996. També podreu veure Baltasar Samper. El ritme amnèsic, de Victòria Morell, i Lladres de temps, de Cosima Dannoritzer, a més de dos documentals que aniran acompanyats d’un col·loqui amb els directors i directores: és el cas de Singled [Out], de Mariona Guiu i Ariadna Relea, i Samantha Hudson. Una historia de fe, sexo y electroqueer, de Joan Porcel. A l’enllaç de cada títol hi trobareu la informació sobre les respectives sessions.\nL’entrada és gratuïta i sense reserva, per tant, recomanem arribar una mica abans de l’hora d’inici, que és a les 18 h. Per seguretat, l’aforament de les sessions serà reduït i s’hauran de seguir els protocols sanitaris de l’equipament. Podeu resoldre més dubtes al web de Cinema Lliure.\nLa Pedrera celebra el Dia Mundial de la Dansa\nLa Fundació Catalunya La Pedrera recupera algunes actuacions de les edicions passades del Dansa ARA per a...


Captació de fons i ONG: les persones no són euros amb cames - Notícies - Coordinadora d'ONG Solidàries\nCaptació de fons i ONG: les persones no són euros amb cames\nJa sabem que corren temps durs per al finançament de projectes a partir de l'administració pública. Això ha portat a moltes organitzacions a mirar a les persones individuals com a font de finançament de les seves activitats. Però, és aquesta la millor estratègia a seguir?\nAixí, una de les coses de les que més se sent a parlar últimament és de campanyes de captació de fons. Lamentablement, moltes d'aquestes campanyes no estan tenint els resultats esperats, començant a provocar un cert desencant i desànim.\nLes persones poden comprometre's i il·lusionar-se amb les organitzacions, i aleshores es transformen en una base social que aporta dedicació voluntària i recursos econòmics per lluitar pel que creuen que val la pena. Res de nou: les organitzacions no lucratives sempre han estat el que les persones compromeses han volgut que siguin.\nPerò no podem oblidar que les persones no són "euros amb cames": tenen voluntat i capacitat de comprometre's amb la nostra organització perquè els importa el que aportem a la societat. I el resultat d'aquest compromís seran idees, dedicació, diners, relacions, presència social, etc.\nEn lloc d'enfocar-nos a captar fons hauríem de centrar-nos més en generar compromís. I un cop la nostra base social compti amb persones compromeses, sí que tindrà sentit fer campanyes de voluntariat o de compromís econòmic per concretar aquesta relació en accions. Primer el cor, després la cartera.\nArticle de Pau Vidal publicat a: http://www.tercersector.net


ᐅ Disseny web Vinyols i els Arcs - Disseny de pàgines web Vinyols i els Arcs\nDISSENY WEB VINYOLS I ELS ARCS 100% PROFESSIONAL\nLi oferim disseny de pàgines web Vinyols i els Arcs professionals i 100% responsive per a tot tipus de dispositius,\nExperts en disseny web Vinyols i els Arcs\nComptem amb molts anys d'experiència en disseny web Vinyols i els Arcs de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Vinyols i els Arcs a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Vinyols i els Arcs 100% responsive i amb optimització a paràmetres SEO Google inclosa, ja que som experts en aquest tipus de disseny web Vinyols i els Arcs parametritzat específicament per a posicionar-se òptimament a Google, tant a nivell d'estructuració del disseny web Vinyols i els Arcs com en la dinàmica de continguts.\nDisseny web Vinyols i els Arcs. Experts en la creació de pàgines web Vinyols i els Arcs.\nEl nostre objectiu alhora de crear un disseny web Vinyols i els Arcs és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Vinyols i els Arcs. Molts anys d'experiència en el disseny web Vinyols i els Arcs.\nTots els nostres dissenys web Vinyols i els Arcs compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web, sobretot Posicionament Google i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nDisseny web Vinyols i els Arcs. Oferim tot tipus de disseny web Vinyols i els Arcs.\nRealitzem qualsevol tipus i model de pàgines web, des del disseny web Vinyols i els Arcs comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Vinyols i els Arcs final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Vinyols i els Arcs a mida del client.\nDisseny web Vinyols i els Arcs i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Vinyols i els Arcs.\nOpcions de disseny web Vinyols i els Arcs personalitzades per diferents dispositius.\nDisseny web Vinyols i els Arcs, 100% responsive\nEl disseny de pàgines web Vinyols i els Arcs responsive o adaptatiu és una tècnica de disseny web Vinyols i els Arcs que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Vinyols i els Arcs també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Vinyols i els Arcs.


Eduard Pini, reelegit com a provincial de l’Escola Pia de Catalunya\nOcuparà el càrrec durant els propers quatre anys, i l’acompanyaran com a assistents Josep Maria Canet, Isidre Carbonell, Víctor Filella i Jordi Vilà\nEn el marc del 65è capítol provincial de l'Escola Pia de Catalunya, que se celebra aquests dies al centre de Sarrià i durarà fins al dissabte 13 d'abril, les entitats que formen part de l'Escola Pia de Catalunya han decidit reelegir Eduard Pini com a provincial de l'entitat. D'aquesta manera, el professor i teòleg ocuparà el càrrec durant quatre anys més, després del primer quadrienni en el qual va arribar prenent el relleu de Jaume Pallarolas.\nCom ha explicat l'orde en un comunicat, el mateix capítol escolapi també ha nomenat els assistents de Pini, que l'acompanyaran durant el mandat: Josep Maria Canet, en l'apartat del Patrimoni; Víctor Filella, en el de les Persones; Isidre Carbonell, en el de l'Acollida i l'Acompanyament social, i Jordi Vilà, com a assistent del Laïcat.\nEduard Pini, una referència per les escoles de l'Escola Pia de Catalunya\nNascut a Palma de Mallorca el 1996, Eduard Pini va estudiar a l'Escola Pia de Sabadell i es va ordenar com a sacerdot el 1987. A partir d'aquell moment es va interessar per la docència, i va estar lligat a diversos casals i entitats de lleure fins que va començar a treballar a l'Escola Pia de Sabadell i de Granollers.\nL'any 2002 es va traslladar a Guanaboca (Cuba), on va ser formador i professor al Seminari de l'Havana i va exercir també com a director del Centre Educatiu Espanyol de la mateixa ciutat. El 2012 va decidir tornar a Barcelona per ser l'assistent provincial i vicari provincial de l'Escola Pia de Catalunya, fet que el va convertir en una referència per a les escoles de l'entitat.


Hisenda injusta i insolidària | VÍCTOR TERRADELLAS I MARÉ\nSobre l’Islam →\nHisenda injusta i insolidària\nPosted on 10 febrer 2002 | Deixa un comentari\nEl govern espanyol ha decidit que les ONG que no tinguin un àmbit d’actuació estatal quedin excloses de les ajudes que facilita la Hisenda espanyola, mercès a les donacions que fan les ciutadanes i els ciutadans quan realitzen la declaració de la renda.\nTot i que les informacions generals s’han centrat a dir que les ONG catalanes, en global, en queden afectades, el cert és que les que en queden al marge dels ajuts a partir d’ara son aquelles organitzacions que tenen com a àmbit d’actuació social el nostre país (específicament la comunitat autònoma catalana), ja sigui per qüestions d’atenció o acció social a casa nostra (atenció a la gent gran, immigració, drogodependències…) o bé les que tot i tenir un àmbit d’actuació internacional en el camp de la cooperació internacional, tenen restringida la seva presencia dins l’Estat a una comunitat autònoma.\nHi ha dos efectes realment perversos en la disposició que el govern espanyol pretén tirar endavant: en primer lloc col·lideix frontalment contra el tant publicitat nou tarannà del govern, ja que es margina unes organitzacions pel sols fet de treballar en un àmbit nacional que no es correspon amb el de l’Estat (i, per tant, queden en entredit les paraules que, diuen, ens acosten cap a un Estat plurinacional).\nEn segon lloc hi ha una clara invitació, de sota mà, cap a les organitzacions no governamentals per tal de fomentar la seva adscripció estatal espanyola en contra d’una més natural adscripció catalana, amb l’esquer de la possibilitat d’accedir als ajuts estatals de la hisenda publica (sic) espanyola.\nSi en el primer cas dèiem que existia una acció passiva a favor de les organitzacions no governamentals d’àmbit estatal, en el segon veiem una ‘clara invitació’ a les organitzacions no governamentals que treballen en l’àmbit català (o basc, o gallec…) per tal que deixin aquesta personalitat nacional i abracin, definitivament, un perfil espanyol.\nHi ha un tercer element que cal tenir en compte i que es refereix al perfil estrictament local d’organitzacions, associacions i col·lectius de tota mena, que fan possible una dinàmica social continuada a les ciutats, viles i pobles d’arreu del territori. Tot un ventall de tercer sector que esdevé invisible, una vegada més, pel govern de l’Estat, però que els sectors mes desafavorits de la nostra societat esperen i reclamen dels seus projectes.\nAmb aquest projecte es demostra novament que, malgrat els discursos, el govern de l’Estat segueix treballant per una societat homogènia i unívoca. En aquest cas, a més, ha incidit directament en el quart sector a partir d’un vergonyós mercadeig amb els diners que els ciutadans donen de bona fe.\nCal afegir, que mes d’un 40% de les donacions que rep l’Estat a partir del 0’52% són, paradoxalment, donacions catalanes. La normativa, a més, i per tant, agreuja encara més l’espoli fiscal de les dones i els homes de Catalunya.\nPer acabar, hem d’esperar, també, que aquesta no sigui una manera d’obrir la caixa de trons. Un pas endavant en un nou procés d’espanyolització que només considerarà interlocutors vàlids aquells que tinguin Espanya com a marc de referència nacional. Els nostres polítics farien bé de prendre nota perquè un dia son les ONG i un altre, proper, seran els partits polítics. Entremig, és clar, totes les institucions i organitzacions catalanes.


Manifest de la XAPSLL davant de l’agressió a una persona sense llar | Podries ser tu\nManifest de la XAPSLL davant de l’agressió a una persona sense llar\n25/04/2017 - 10:46\nEl passat 9 d’octubre una persona sense llar va ser agredida i amenaçada de mort mentre dormia en un caixer de Barcelona. Segons les declaracions de la víctima, inicialment no va voler obrir el caixer però davant de la insistència dels agressors va accedir a fer-ho.\nEn obrir la porta, un d’ells li va clavar diversos cops de puny i va seguir fent-ho mentre l’altre treia diners. En marxar la van amenaçar de mort. El passat 11 de gener van ser detinguts els presumptes autors de l’agressió.\nEl nostre rebuig i condemna d’aquests fets.\nCompartim i recolzem que els investigadors hagin remès el cas al Fiscal Especial per a delictes d’odi a Barcelona, en considerar que “els autors dels fets van cometre un delicte contra l’exercici dels drets fonamentals i llibertats públiques, a més a més de dos delictes de lesions i amenaces”.\nConsiderem intolerable que una persona pugui ser agredida físicament o verbal per la seva condició familiar, social i/o d’extrema vulnerabilitat. En aquest cas, pel fet d’estar en situació de sense llar.\nAlertem que, malgrat les campanyes de sensibilització i els instruments legals, l’aporofòbia segueix present a casa nostra.\nRecordem que, segons l’informe de l’Observatori Hatento, el 47% de les persones sense llar afirmen haver sofert, al menys, un incident o delicte d’odi tractant-se en un 23% dels casos d’agressions físiques. El perfil dels agressors és majoritàriament el d’homes joves que tornen de “festa”. De la mateixa manera, recordem que l’informe de Violència contra les persones sense llar del Centre d’Acollida Assís conclou que cada 5 dies mor una persona sense llar als carrers d’Espanya, el 27% per agressions.\nAnimem les víctimes en particular i la ciutadania en general a denunciar qualsevol tipus d’agressió, en aquest cas, les realitzades cap a persones amb una especial vulnerabilitat social.\nEns posem a disposició de la Fiscalia, forces de seguretat, àmbit sanitari i mitjans de comunicació per a seguir treballant per a la prevenció, denúncia i acompanyament de les persones víctimes d’agressions i delictes d’odi vinculats a l’aporofòbia.\nDescarrega’t el Comunicat de premsa


La Biblioteca de Burjassot incrementa els seus fons en més de 100 novetats en valencià - Levante-EMV\nLa Biblioteca de Burjassot incrementa els seus fons en més de 100 novetats en valencià\nLa novel·la negra, que està despertant un gran interés entre els lectors, destaca entre les noves adquisicions\nv. ruis sancho | burjassot\nL'activitat en la Biblioteca Municipal de Burjassot -ubicada en la Casa de Cultura de la localitat - no para durant l'època estival i els seus fons bibliogràfics acaben d'incrementar-se en més de cent novetats de literatura en valencià.\nSegons la direcció del centre, d'entre les recents adquisicions «predomina la novel·la i, dins d'este gènere, la negra, que seguix batent rècords d'interés per part dels lectors». Entre altres títols de novel·la negra, els usuaris ja poden trobar en les prestatgeries de la biblioteca La gàbia d'or de Camilla Lackberg, La cara nord del cor de Dolores Redondo i En nom del fill de Donna Leon. En la secció de poesia destaca El cor heretge d'Aina Garcia Carbó -premi València Nova Alfons el Magnànim- i en la de literatura científica Equilibrats i descalços de la terapeuta Angela J. Hanscom.\nEnguany, com a mesura de seguretat per causa de la crisi del coronavirus, «és necessari sol·licitar cita prèvia per tal d'efectuar préstecs o devolucions de llibres fins a nova orde», explicaren des de la Casa de Cultura de Burjassot .\nPer altra banda, com és habitual des de fa uns anys, continua en marxa la campanya 'Sanció solidària. No et quedes sense llegir'. La iniciativa està dirigida a aquelles persones que per algun motiu es retarden en la devolució de material prestat -llibre, revista o pel·lícula, entre altres documents- i són sancionades amb la corresponent multa.\nLa Casa de Cultura de Burjassot canvia el correctiu per l'entrega d'aliments de primera necessitat i no peribles per a la seua distribució entre les famílies més desfavorides de la localitat. Els usuaris d'este equipament cultural no sancionats també poden col·laborar en esta causa solidària.


Més de 500.000 manifestants recorren Florència per protestar contra un atac dels EUA a l'Iraq\nFlorència ha estat la capital mundial de la resistència a la globalització neoliberal. Més de 500.000 militants antiglobalització, segons la policia, i 1 milió, segons els organitzadors, han participat a la manifestació central del primer Fòrum Social Europeu. La possibilitat que els EUA ataquin l'Iraq ha centrat la majoria de protestes dels participants, després que l'ombra d'una guerra ha planat sobre els debats que s'han fet a la trobada. La marxa ha transcorregut sense incidents sota la vigilància d'uns 5.000 policies.\n09/11/2002 - 00.00 Actualitzat 09/11/2006 - 09.54\nL'ambient festiu ha predominat als carrers de Florència, a Itàlia, a la jornada final del Fòrum Social Europeu, que s'ha clausurat amb una manifestació multitudinària en contra de la guerra contra l'Iraq i la dominació militar nord-americana, principalment, però també en contra del racisme i el liberalisme econòmic. Milers d'activistes de tot Europa han arribat a la ciutat italiana per participar en el plat fort que tanca el primer Fòrum Social Europeu. Es tracta de la manifestació que durant hores ha recorregut els carrers de Florència amb més de 500.000 persones, segons la policia, i 1 milió, segons els organitzadors, que han abanderat tots els ideals del moviment antiglobalització: la defensa del medi ambient, la lluita contra la pobresa i les desigualtats, i avui més que mai, la pau. Una representació dels empleats de Fiat, amenaçats per la retallada de plantilla de 8.100 persones, han obert la marxa poc després del migdia, tot i que durant el recorregut l'encapçalament ha canviat i ha estat ocupada per altres grups, com sindicalistes o membres d'Organitzacions No Governamentals. L'ambient festiu dels manifestants contrastava amb una fredor inusual als carrers de Florència: comerços tancats i pocs habitants pels carrers. La marxa ha transcorregut sense cap mena d'incidents sota la vigilància d'uns 5.000 policies. A part, de la vigilància als carrers de la ciutat, el Ministeri d'Interior ha decretat el reestabliment provisional dels controls en les fronteres per als ciutadans procedents de països de la UE. Per la seva part, els organitzadors del Fòrum han preparat el seu propi servei per posar ordre, integrat per centenars d'afiliats al principal sindicat italià, el CGIL. En el record de tots ha planat la manifestació antiglobalització de l'any passat a Gènova contra la cimera del G-8. En aquella ocasió, els enfrontaments amb la policia van fer un mort i centenars de ferits entre els manifestants. Els organizadors han reiterat la seva voluntat de manifestació pacífica i han criticat el govern italià i alguns mitjans de comunicació per intentar-los criminalitzar. La marxa no ha passat pel centre històric de la ciutat, on es concentren monuments de gran valor històric, artístic i cultural. Més enllà de controvèrsies, els antiglobalitzadors volen destacar el següent missatge: "Al món hi ha molts problemes. Fam, poca aigua i malaties. En llocs d'intentar solucionar-los, els Estats Units només ho empitjoren amb les seves ganes de guerra a l'Iraq". L'ombra d'una guerra contra l'Iraq ha planat sobre els debats que s'han fet aquests dies en el primer Fòrum Social Europeu.\nProp d'un miler de manifestants antiglobalització protesten contra l'OTAN i Bush a Florència


L'Emperador de Jordi Coca | Laie Pau Claris llibreria cafè\nInici / Magazine / Tendències / L'Emperador de Jordi Coca\nSuen prové d’un poblet perdut en la immensitat d’un Imperi Xinès atemporal. Com que l’ordre perfecte de les coses emana de la figura llunyana de L’Emperador, decideix anar-lo a veure.\nAviat, però, descobreix les diferències entre aquella idea harmoniosa del món i la vida quotidiana. Després d’alguns malentesos que l’ensinistren sobre la mentida i les aparences, acaba a la presó i coneix Li Dai, un alt funcionari que li mostra la manera de camuflar i aprofitar la diferència entre realitat i representació: la política.\nA partir d’aquí, Suen viu una sèrie d’aventures entre les quals fins i tot es troba amb la seva pròpia història convertida en mite, una versió idealitzada segons la qual hauria trobat L’Emperador i viuria feliç amb els honors atorgats. Suen esdevé, doncs, un engranatge d’un mecanisme mític, d’un relat que justifica la possessió del poder. Amb el pas del temps, però, aprèn a distingir escletxes per percebre l’exercici del poder i com en algunes ocasions aquest poder necessita esclatar amb arbitrarietat per mostrar-se i dominar amb la por.\nArriba un moment que ja no importa L’Emperador sinó acompanyar Suen en el seu llarg aprenentatge.\nL’estil que Jordi Coca ordeix en aquesta faula manté l’encanteri de llegir un clàssic oriental al temps que narra situacions i personatges que interpel·len el lector contemporani. És una gran notícia que l’editorial Comanegra hagi decidit recuperar aquesta novel·la imprescindible.


Mallorca | arscultures\nMediterrània, onatges tumultuosos\nPosted on 4 de Març de 2015 by arscultures under Assaig, Divulgació, Història, Literatura\nPoques vegades s’ha donat en català un llibre tant pletòric com aquest, en el qual un estil vigorós, una plenitud narrativa i conceptual, dibuixen l’extraordinari panorama èpic de les civilitzacions mediterrànies, des de la prehistòria fins avui i a través de tots els seus països. Gran reportatge, gran viatge, que engloba des de les àrides muntanyes berbers fins a la lluminosa escultura grega, passant pel cristianisme, l’imperi otomà, Jaume el Conqueridor, Colom, Anníbal, la pintura renaixentista, les tombes egípcies, la pirateria, el pas de l’any al camp mallorquí, la Roma de la sang i de la glòria, les guerres entre àrabs i jueus… “\nBaltasar Porcel i Pujol (Andratx, Mallorca, 1937-Barcelona, 2009) és un dels escriptors de més envergadura de tota la història de la literatura catalana per la qualitat i versatilitat de la seva obra. Porcel és conegut fonamentalment com a novel•lista malgrat va tocar altres gèneres com el conte, els articles d’opinió, la crònica de viatge, l’assaig històric i el teatre. Va fundar i dirigí l’Institut Català de la Mediterrània, una aposta a favor del coneixement i la interrelació entre els pobles de la Mediterrània. D’aquest fervor mediterrani, en va sorgir aquest llibre que va ser publicat en català, castellà, francès i italià i que constitueix una vigorosa interpretació èpica i lírica de la història de les civilitzacions mediterrànies, un viatge i un assaig en el temps i en l’espai per tots els països de la conca que acaba a Andratx, a Sant Elm, als orígens de l’autor. Porcel busca el sentit del Mediterrani com a mite, o millor encara, com un estat mental.\nUn gran i espectacular llibre de Porcel que combina sàviament i literària l’objectivitat històrica i la subjectivitat de la vivència del viatger dels llocs dels quals parla.\nMediterrània, onatges tumultuosos va estar editat per editorial Proa el 1996 i la primera edició de butxaca és del 2002.\nPortada del llibre en la seva edició castellana\nAnys 859-862 (Els víkings a Espanya, III)\nPosted on 28 de gener de 2015 by arscultures under Assaig, Història\nFoli 241 del manuscrit de la Crònica d’Albelda (segle IX)\nEntre els anys 859 i 862 va tenir lloc l’expedició normanda de la Mediterrània, un dels atacs víkings més espectaculars. Björn Järnsida i Hastein varen comandar una flota de seixanta-dos vaixells que resseguint la península Ibèrica s’internà a la Mediterrània i arribà fins a la península Itàlica, saquejant multitud de ciutats i obtenint un important botí, tot i que només pogueren tornar vint de les naus que havien partit.\nLa Crònica d’Albelda no conté sobre aquesta invasió només que unes poques paraules:\nSota el regnat d’Ordoño I, els normands van aparèixer per segona vegada a les costes de Galícia, però van ser destrossats pel comte Pedro”\nMiniatura medieval que representa al rei Ordoño I d’Astúries\nLa incursió començà per Galícia assaltant Iria Flavia i posant setge a Santiago de Compostel•la on foren rebutjats, després saquejaren Al-Yazira al-Jadrá i travessaren l’estret de Gibraltar assolant la ciutat de Nador, el Castell d’Oriola i les illes de Mallorca, Formentera i Menorca on feren importants estralls.\nSebastià de Salamanca és una mica més explícit que la Crònica albeldana, i ho explica així:\nEn aquell temps els pirates normands van aparèixer per segona vegada en les nostres costes; després van arribar a Espanya (és a dir a l’Espanya àrab) i matant, cremant i saquejant, van assolar totes les costes d’aquest país. Travessant tot seguit l’estret es van apoderar de Nachor, ciutat de la Mauritània on van matar un gran nombre de musulmans. Després d’això van atacar i van despoblar les illes de Mallorca, Formentera i Menorca.”\nDurant l’hivern es varen establir a la Camarga saquejant la vall del Roine, apoderant-se, al Rosselló, d’Elna, Santa Maria d’Arles, Sant Genís de Fontanes i assolant Empúries, arribant, potser, fins a Banyoles.\nA la primavera de l’any 860 tornaren assolar la vall del Roine, atacant Valença, després navegaren cap a l’est, destruint la ciutat de Luna al nord d’Itàlia, Fiesole, Pisa i Florència.\nEl 861, de tornada, foren rebutjats de nou per la flota andalusina, que va destruir dues embarcions normandes. En el camí a casa només vint de les naus originals van retornar. Sembla que remuntant el riu Ebre varen arribar a saquejar Pamplona, on varen aconseguir capturar el seu rei Garcia I Iñíguez de Pamplona, al qual van alliberar a canvi del pagament d’un gran rescat (70.000 dinars).\nRepresentació de García Íñiguez de Pamplona en el llibre sobre la Genealogía dels reis de Portugal


La disputa entre JxCat i ERC pel mediador aflora al parlament\nTorra topa amb ERC al parlament pel mediador internacional en la taula de negociació\nEl president avisa que la renúncia dependrà de la cambra i ERC demana un ‘diàleg sense excuses’\nQuim Torra insisteix que la taula de negociació entre governs ha de comptar amb un mediador internacional que vetlli pels acords, tot i les diferències amb ERC sobre la rellevància d’aquesta figura en l’inici de les converses amb Pedro Sánchez. La discrepància entre els socis de govern sobre el mediador ha aflorat en la primera sessió de control del parlament al president de la Generalitat després de la retirada del seu escó i poc abans que s’iniciés el primer debat sobre el pressupost, el nucli aglutinador de l’executiu abans d’una convocatòria electoral anticipada que continua sense data. El president de la Generalitat no només ha tornat a recordar que la setmana passada el parlament va aprovar una moció que deia que el diàleg requeria ‘d’una mediació internacional’ sinó que ha avisat que, si no és possible que hi sigui, serà la cambra qui haurà de pronunciar-se sobre com actuar.\nERC considera que el mediador hi hauria de ser, però que la seva existència no hauria de condicionar l’inici de les converses. Aquest matí mateix, abans de la represa del ple, el president del grup parlamentari d’ERC, Sergi Sabrià, havia demanat a JxCat en una entrevista a Ràdio 4 que no utilitzi el mediador com a ‘excusa’ per a no dialogar amb Madrid i s’havia mostrat convençut que el seu partit aconseguiria que ‘no sigui un impediment’. Dins de l’hemicicle, Sabrià hi ha insistit veladament, sense referir-s’hi de manera explícita: ‘Persistirem en la idea del diàleg sense excuses que, tot i semblar ser coherents, semblen amagar de vegades la intenció de fer-ho impossible’, ha proclamat.\nCuriosament, JxCat, ERC i la CUP van votar a favor de la figura del mediador internacional en la moció que es va aprovar dijous al parlament, poc després de la reunió entre el president català i el president espanyol. El punt en concret deia que, tenint en compte els antecedents, es requereix el mediador per a ‘dotar de garanties aquest diàleg entre iguals i donar visibilitat i efectivitat a les negociacions’. Els comuns es van abstenir. Ara Torra s’agafa a aquesta votació per a advertir als seus socis que dependrà del parlament decidir com actuar si no és viable introduir el mediador en les converses. No serà fàcil, i per això ERC intenta evitar que dinamiti les converses. El mateix Pedro Sánchez va deixar clar dijous des del Palau de la Generalitat que no l’acceptaran. De fet, va ser el refús definitiu del PSOE a un relator que inicialment havia acceptat, el que va portar l’any passat Sánchez a dinamitar l’intent de negociació encarrilat en la reunió del Palau de Pedralbes per la pressió interna del seu propi partit i del PP, Cs i el PSOE. Però Torra s’ha refermat en el mandat de la cambra: ‘Aquest parlament pren decisions que són mandats per a mi’.\nHa estat JxCat, amb una pregunta formulada per Albert Batet, qui ha tret el tema en la sessió de control. Per a JxCat, el mediador és ‘fonamental’ per a esmorteir la desconfiança que tenen de Madrid. ‘No és el president de la Generalitat qui demana un mediador, és el parlament de Catalunya’, ha respost Torra, que ha assegurat que traslladarà al govern espanyol la necessitat d’incloure’l. Un altre tema que havia provocat diferències entre els socis de govern, i que Torra ha donat per tancat després de la reunió d’ahir del consell executiu, ha estat la convocatòria de la comissió bilateral estat-Generalitat, on el president pretén que s’abordin totes les qüestions de gestió competencial i ordinària que no tenen a veure amb la resolució del conflicte polític. És el conseller d’Afers Exteriors, Alfred Bosch, qui presideix aquesta comissió per la part catalana. ‘De les 44 propostes de Sánchez, 40 han d’anar a aquesta taula’, ha assenyalat Torra.\nEl context pre-electoral ha amarat el debat parlamentari, i no hi ha data perquè se’n concreti el final, sinó més aviat al contrari, sembla poder ajornar-se fins a la tardor després que la consellera Meritxell Budó subratllés ahir que el president pot no convocar-les just després de l’aprovació dels comptes (prevista per al 18 de març o un mes més tard, en funció de si l’oposició envia el pressupost al Consell de Garanties Estatutàries perquè n’emeti un informe). Torra tampoc no ha volgut concretar quan pensa convocar les eleccions un cop s’aprovi el pressupost malgrat la insistència dels comuns. ERC li ha insistit que consensuïn plegats la data. Però mentre això no passa, el grup de Sabrià fa una crida a prioritzar la negociació amb Madrid i a aparcar les diferències davant de l’oportunitat que s’ha obert a canvi de l’abstenció d’ERC en la investidura de Sánchez. Torra, però, no accepta un diàleg perquè sí: ‘Necessitem mètode, objectiu, garanties, perquè pugui produir uns fruits’, ha al·legat.\nLa CUP, que segueix amb escepticisme l’intent negociador, ha tornat a carregar contra la gestió dels Mossos d’Esquadra, les càrregues, detencions i judicis a militants i activistes independentistes. Torra ha avançat que el conseller d’Interior, Miquel Buch, presentarà d’aquí a un mes un primer informe de les 37 actuacions policials que s’investiguen. D’altra banda, els comuns han reclamat a l’executiu que negociï amb ells a quines partides pressupostàries s’incorporen les dues dècimes de la flexibilització de l’objectiu de dèficit acordat divendres pel Consell de Política Fiscal i Financera. Jéssica Albiach ha avançat que les àrees que més recursos necessiten són les d’infància, dependència, habitatge i cultura. El PSC, en canvi, s’ha centrat en la catàstrofe que va patir el Delta de l’Ebre amb el temporal Glòria i el Cs i el PP han criticat que Torra respongués les preguntes dels grups tenint en compte que consideren que ja no és president, però han continuat formulant-li preguntes, cosa que ha portat Torra a qüestionar la incoherència aparent. ‘Deuen haver retirat ja la querella per usurpació de funcions, no? Perquè estan fent una pregunta al president de la Generalitat’, li ha etzibat al PP. Torra no té escó, però la quotidianitat del parlament continua.


Puigdemont referma el compromís del Govern amb el nou Josep Trueta - Diari de Girona\nPuigdemont referma el compromís del Govern amb el nou Josep Trueta\nEl president de la Generalitat creu que seria una "molt bona notícia" que finalment s'arribés al consens per poder aixecar el nou hospital\ngirona | acn / ddg 19.11.2016 | 06:30\nArxiu: Girona ofereix un terreny per al nou hospital Josep Trueta\nEl president de la Generalitat, Carles Puigdemont, ha tornat a mostrar la voluntat "indefugible" del Govern per construir un nou hospital Josep Trueta a Girona. Puigdemont creu que seria una "molt bona notícia" si finalment s'arriba a un acord sobre la ubicació del futur hospital, després de la proposta que va fer l'Ajuntament de la ciutat, que considera la zona de Domeny com el lloc on s'hauria de fer el nou centre.\nEl president sí que ha recordat que, ara per ara, el més important per a la Generalitat és la millora dels equipaments actuals perquè cal adequar les instal·lacions a les necessitats del centre. Puigdemont, però, ha deixat clar que "hi ha molt bona predisposició" per part de l'administració a construir el nou centre."El Govern continua tenint un compromís ferm per construir un nou hospital Josep Trueta". Així de clar ha estat el president de la Generalitat, Carles Puigdemont, pel que fa al futur d'aquest centre. Puigdemont reconeix que es tracta d'una qüestió important per als ciutadans de Girona, i per això assegura que per al Govern de la Generalitat, es tracta d'un tema "indefugible".\nEl president valora la proposta que va fer l'Ajuntament de la ciutat sobre la ubicació del nou centre i creu que seria una "molt bona notícia" si finalment s'arriba al consens necessari per aixecar el nou hospital. Tot i això, ha recordat que el més important ara és acabar les obres de millora de l'actual hospital per tal d'adequar-lo a les necessitats de la ciutadania.\nLa proposta que va fer l'alcaldessa de Girona, Marta Madrenas, per construir un nou hospital, són uns terrenys situats a Domeny, a tocar de la sortida oest de l'autopista i on s'havia previst desenvolupar una gran urbanització. Es tracta d'una zona d'uns 100.000 m2 on hi hauria espai no només per al nou centre hospitalari sinó també per ubicar-hi el Campus de Salut de la UdG.


Ràdio Abrera torna avui dilluns 30 d'agost, si la meteorologia ho permet, a la Piscina Municipal d'Estiu amb el programa "Viu l'Estiu" en directe des de la piscina!:: Ajuntament d'Abrera\nDIJOUS, 16/09/2021 | 13:18 h\nRàdio Abrera torna avui dilluns 30 d'agost, si la meteorologia ho permet, a la Piscina Municipal d'Estiu amb el programa "Viu l'Estiu" en directe des de la piscina!\nEl programa comptarà amb música, jocs, ball, animació i activitats i la col·laboració de l'entitat abrerenca Juventudes Rocieras d'Abrera\nAquest estiu tornem a gaudir de la nostra emissora municipal a la Piscina Municipal d'Estiu. Des de Ràdio Abrera s'ha treballat per tornar a oferir aquesta activitat amb totes les mesures de prevenció davant la Covid-19. Avui dilluns 30 d'agost de les 11 h a les 14 h, si la meteorologia ho permet, hi haurà emissió en directe des del recinte de la Piscina Municipa d'Estiu, on totes les usuàries i tots els usuaris de l'equipament podran gaudir amb música, jocs, ball, animació i activitats. Per això comptarem amb la col·laboració l'entitat Juventudes Rocieras d'Abrera. Vine a banyar-te i diverteix-te amb nosaltres!\nDilluns 30 d'agost: "Viu l'Estiu" i Juventudes Rocieras\nEl segon dia de la Ràdio a la piscina serà avui dilluns 30 d'agost, si la meteorologia ho permet, amb la Gemma Vilallonga, que un estiu més torna a la Piscina Municipal d'Estiu al capdavant del programa "Viu l'Estiu" de Ràdio Abrera. Des de les 11 h fins les 14 h ens oferirà una variada selecció musical, per amenitzar la calor amb molt bon ritme, jocs i activitats, i amb regals per als i les participants!\nA més, comptarem amb la col·laboració de l'entitat abrerenca Juventudes Rocieras d'Abrera, que en aquesta ocasió oferiran una masterclass de ioga a partir de les 12.30 h a càrrec de la professora de l'entitat Isabel Giraldo. L'activitat s'adreça a usuaris i usuàries de la Piscina Municipal d'Estiu de totes les edats, i l'objectiu és que puguin conèixer, relaxar-se i familiaritzar-se amb aquesta disciplina en un entorn lúdic i a l'aire lliure!\nActivitats programades pel dilluns 30 d'agost:\nDe 11 h a 14 h Emissió en directe de "Viu l'Estiu" amb Gemma Vilallonga\nA partir de les 12.30 h Masterclass de ioga a càrrec de Juventudes Rocieras d'Abrera\nPropostes planificades i segures\nDes de l'Ajuntament posem a l'abast de la ciutadania tot un ventall d'activitats, amb una visió garantista respecte a les mesures sanitàries vigents en cada moment, redissenyant-les i adaptant les propostes perquè els veïs i veïnes d'Abrera gaudeixin del seu lleure de manera planificada i segura.\nAixí, l'activitat es desenvoluparà seguint en tot moment les mesures de prevenció davant la Covid-19 establertes per les autoritats sanitàries competents, així com a la normativa de la nostra Piscina Municipal d'Estiu que podeu consultar fent clic aquí\nLes activitats programades són gratuïtes però cal abonar l’entrada de la piscina o presentar-hi l’abonament per poder participar-hi. Podeu consultar tota la informació referent als preus de les entrades individuals i dels abonaments per la Piscina Municipal d'Estiu fent clic aquí.o gestionar l'abonament per a la temporada a través del formulari d'inscripció fent clic aquí.\nLes activitats programades són gratuïtes però cal abonar l'entrada de la piscina o presentar-hi l'abonament. Es desenvoluparant seguit les mesures de prevenció vigents davant la Covid-19. Veniu, participeu i gaudiu amb nosaltres de manera segura!\nTambé a l'estiu, escolta Ràdio Abrera!\nCom sempre, tota la programació de Ràdio Abrera la podeu sintonitzar en directe al 107.9 de l’FM, a radioabrera.cat i també a l’aplicació gratuïta de Ràdio Abrera, o bé a la carta a la web i a l’app. I podeu consultar tota la programació fent clic aquí.\nEscolta "El Top" de Ràdio Abrera del 26/07/21 des de la Piscina Municipal d'Estiu


L'ICD i la Càtedra Josep Termes (UB) organitzen "Doblement invisibles", un cicle que reivindica les aportacions de dones en la construcció social - Sala de premsa. Generalitat de Catalunya\nL'ICD i la Càtedra Josep Termes (UB)...\nL'ICD i la Càtedra Josep Termes (UB) organitzen "Doblement invisibles", un cicle que reivindica les aportacions de dones en la construcció social\nDues conferències sobre l'obra de les pedagogues Teresa Mañé i Carme Serrallonga inauguren el cicle\nLa presidenta de l’Institut Català de les Dones, Núria Balada, el director acadèmic de la Càtedra Josep Termes (UB), Agustí Colomines, i la diputada de la Diputació de Barcelona, Rosa Funtané, han inaugurat el cicle “Doblement invisibles”. L’objectiu és visibilitzar i divulgar les contribucions i els sabers de catorze dones que els relats històrics no han valorat suficientment pel fet de ser dones.\nEl cicle, que es desenvoluparà fins el mes de novembre, està estructurat en set sessions, cadascuna de les quals reivindicarà dues dones destacades en un mateix camp a través de conferències impartides per persones expertes.\nLa sessió que ha iniciat el cicle ha comptat amb les conferències de la catedràtica Susanna Tavera i l’actriu Carme Sansa sobre les aportacions de les pedagogues Teresa Mañé i l Carme Serrallonga, respectivament.\nAltres dones que es visibilitzaran són: les esportistes Anna Maria Martínez Sagi i Maria Pepa Colomer; les polítiques Carme Karr i Ángeles López de Ayala; les solidàries Pepita Casanellas i Maria Llorença Llong; les influents Carme Ballester i Antonieta Macià; les científiques Maria Oliveras i Aurèlia Pijoan, i les artistes Irene Polo i Maria Canals.\nPDF - 1,519 MB